
REFERAT

privind aprobarea de către Consiliului Local al Municipiului Timişoara a demersurilor legale necesare dizolvării/lichidării SC UBIT SRL Timişoara
Prin Hotărârea Consiliului Local al Municipiului Timişoara nr. 119/2003 s-a aprobat asocierea Municipiului Timişoara cu Universitatea Politehnica din Timişoara, Consiliul Judeţean Timiş şi IBD/GTZ – Programul Guvernului German de Promovare Economică şi Ocupare a Forţei de Muncă în România, în vederea realizării obiectivului „Incubator de afaceri şi centru de transfer tehnologic în domeniul software Timişoara”, Contractul de asociere în participaţiune, precum şi participarea la cofinanţarea cheltuielilor ocazionate de realizarea şi funcţionarea obiectivului mai sus menţionat. 

 
Prin Hotărârea nr.554/2013 Consiliul Local al Municipiului Timişoara a aprobat încetarea Asocierii în participațiune și prin HCL 265/2013 a mandatat reprezentantul Municipiului Timişoara în persoana d-nei Aurelia Junie -  Director Direcţia Dezvoltare să reprezinte Municipiul Timişoara în Consiliul de conducere al Asociere în participaţiune.

 
În urma mandatului primit, reprezentantul Municipiului Timişoara a participat la mai multe întâlniri cu reprezentanții Judeţului Timiş și ai Universității Politehnice Timișoara, inițiate și organizate de către Universitatea Politehnica Timișoara, pentru a analiza situația curentă și modalitățile legale de încetare a Asocierii in participațiune, respectiv lichidarea SC UBIT SRL.


În urma acestor întâlniri s-a emis Hotărârea nr. 01/25.11.2013, prin care se propune o procedură prealabilă, și anume efectuarea de către un auditor independent a unui audit extern care va avea următoarele obiective:

1. Stabilirea nivelului de îndeplinire a obiectivelor Asocierii în participațiune și al nivelului de îndeplinire a obiectivelor SC UBIT SRL;

2. Stabilirea nivelului de îndeplinire a angajamentelor asumate de părțile asociate prin Acordul de asociere în participațiune și prin Actul constitutiv al SC UBIT SRL;

3. Identificarea activelor și pasivelor patrimoniale ale Asocierii în participațiune și ale SC UBIT SRL;

4. Prezentarea opțiunilor legale de dizolvare/ lichidare a Asocierii în participațiune și a SC UBIT SRL, respectiv a modalităților și măsurilor (pașilor) de urmat în vederea acestor acțiuni.
Raportul de audit a fost înaintat Consiliului Local al Municipiului Timişoara, prin adresa nr. 28/24.09.2014, înregistrată la Primăria Timişoara cu nr. SC2014-025187/24.09.2014.

Prin adresa Universităţii Politehnica Timişoara nr. 13178/1.10.2014, înregistrată la Primăria Timişoara cu nr.SC2014-025839/1.10.2014, se comunică Hotărârea UPT nr. 40/30.09.2014 şi se solicită aprobarea Raportului menţionat mai sus de către Consiliul Local Timişoara, precum şi plata sumelor neonorate în cadrul Asocierii în participaţie ca primă etapă necesară şi obligatorie în vederea dizolvării/lichidării.
Având în vedere cele expuse mai sus, precum și prevederile art. 6 din Hotărârea  nr. 1/2013 a Asocierii în participațiune privind Incubatorul de afaceri și centrul de transfer tehnologic în domeniul  software Timișoara prin care se prevede că Hotărârea nr. 1/25.11.2013, menționată, și raportul de audit vor fi supuse aprobării Consiliului Local Timișoara, Consiliului Județean Timiș și Consiliului de Administrație al UPT, prin prezentul referat 

                                           PROPUNEM
              Consiliului Local al Municipiului Timişoara:

· Aprobarea Raportului de expertiză contabilă extrajudiciară  nr. 27/12679/24.09.2014, elaborat în baza contractului nr. 3324/06.03.2014 de către expertul contabil Furdui Ilie Ioan;

· Continuarea procedurilor demarate privind dizolvarea/lichidarea SC UBIT SRL Timişoara şi a Asocierii în participaţiune create în vederea realizării obiectivului „Incubator de Afaceri şi Centru de Transfer Tehnologic în Domeniul Software Timişoara”;
· Procedurile de lichidare/dizolvare se vor continua cu condiţia onorării obligaţiilor de cofinanţare asumate prin Contractul de asociere în participaţiune şi documentele ulterioare aferente realizării obiectivului „Incubator de Afaceri şi Centru de Transfer Tehnologic în Domeniul Software Timişoara” ca primă etapă necesară şi obligatorie în vederea dizolvării/lichidarii.
· Nominalizarea ca lichidator a expertului contabil Furdui Ilie Ioan, autor al expertizei contabile extrajudiciare nr. 27/12679/24.09.2014.

